MUNICIPIUL SATU MARE

CABINET VICEPRIMAR

Nr. 10559/15.02.2023

Tămășan-Ilieș Cristina-Marina, Viceprima al municipiului Satu Mare,

În temeiul prevederilor art. 136 alin. (1) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare, îmi exprim iniţiativa în promovarea unui proiect de hotărâre având ca obiect „ însușirea documentației cadastrale de primă înscriere a unui imobil teren situat în municipiul Satu Mare, str. Fabricii ”, proiect în susţinerea căruia formulez prezentul:

**REFERAT DE APROBARE**

Având în vedere intenția Municipiului Satu Mare de a realiza obiectivul de investiții ”Bazin de retenție ape pluviale ,,SP Fabricii*”* aprobat pentru finanțare prin Programul național de investiții „Anghel Saligny”, pentru a se crea cadrul juridic legal în vederea realizării investiției, se impune notarea în cartea funciară a imobilului teren necesar pentru edificarea construcției teren care este situat în vecinătatea Stației de pompare.

În perioade cu precipitații abundente și în special la ploi torențiale, rețelele de canalizare din zonă și bazinul stației de pompare nu au capacitatea de stocare suficientă, provocând inundarea zonelor mai joase din avalul SP Fabricii.

Astfel atenuarea viiturilor la ploi torențiale ar fi posibilă prin stocarea temporară a unor cantități de apă pluvială, colectate de sistemul de canalizare din zonă iar soluția optimă pentru acest proiect constă în amplasarea unui bazin de retenție a apelor pluviale, la Stația de pompare str. Fabricii, Satu Mare.

Luând în considerare cele de mai sus s-a procedat la identificarea terenului iar pentru notarea acestuia în cartea funciară se impune însușirea documentației cadastrale de primă înscriere.

Totodată având în vedere faptul că, în conformitate cu punctul 4 din Anexa nr. 4 la OUG nr. 57/2019, privind Codul administrativ, cu modificările și completările ulterioare, conform căruia rețelele de alimentare cu apă, canalizare, termoficare, stațiile de tratare și epurare a apelor uzate, cu instalațiile, construcțiile și terenurile aferente, aparțin domeniului public local, se impune atestarea la domeniul public al Municipiului Satu Mare a imobilului teren ce face obiectul prezentului proiect de hotărâre.

Față de cele expuse mai sus, văzând prevederile art. 29 alin. (2) lit. c) potrivit cărora consiliul local are printre atribuții și administrarea domeniului public/privat, propun spre analiza și aprobarea Consiliului local, prezentul proiect de hotărâre.

Iniţiator proiect,

Viceprimar

Tămășan Ilieș Cristina Marina